
Здравейте,  

Предстои ми завръщане в България след престои в чужбина и имам дете, което ще бъде в първи клас при завръщането. В столична община са приели критерии за класиране, касаещи уседналост на родителите (и ученика), като се дават допълнителни точки при адресна регистрация в района на училището.  

При завръщане от чужбина означава ли, че детето ще бъде с най-нисък приоритет или има някои законови основания, които да вземат предвид факта, че не е живял в България последните години.  

Запознах се с правилата за приравняване, които се прилагат при учениците след първи клас, но тук става въпрос за записване в първи клас и няма нищо за приравняване.  

Благодаря предварително. 


 

Записване на ученик в първи клас при завръщане от чужбина
=========================================================

 

Здравейте,


има приета от СОС – Столичен общински съвет – Система за централизирано електронно класиране за прием на ученици в първи клас в общинските училища – по-долу са водещите критерии –  

Първа група – деца с постоянен/настоящ адрес в прилежащия район на училището и постоянният/настоящият им адрес не е променян в последните над 3 години преди датата на класиране. Деца, чиито братя или сестри до 12-годишна възраст са ученици в същото училище, независимо от постоянния/настоящия им адрес.


10.2.


Втора група деца с постоянен/настоящ адрес в прилежащия район на училището повече от 1 година, но постоянният/настоящият им адрес е променен в периода през последните от 1 до 3 години преди датата на класиране.


10.3.


Трета група деца с постоянен/настоящ адрес в прилежащия район на училището, но постоянният/настоящият им адрес е бил променен през последната една година преди датата на класирането.


Ако постоянният/настоящ адрес на детето е променян през последните над 3 години, от 1 до 3 години или през последната една година преди подаване на заявлението, но промяната попада в границите на прилежащия район на едно и също училище, се ползва по-благоприятната за ученика група.


10.4.


Четвърта група – деца с постоянен/  

настоящ адрес извън прилежащия  

район на училището към деня класиране.


Поздрави,  

адв. Николина Митова  

тел. 0898 303092


